./data/phi0914/phi00142/phi0914.phi00142.perseus-lat1.xml
ad hanc       interrogationem tuam et non respondere vereor, ne superbum sit, et vera       respondere, ne nimis acerbum audienti tibi videatur   sed cum  aut verbis castigandus aut armis sit, qui foedus rumpit, sicut bellum       adversus te alii quam mihi mandatum malim, ita orationis acerbitatem adversus       hospitem, utcumque est, subibo, sicut medici, cum salutis causa tristiora       remedia adhibent   ex quo regnum adeptus es,       unam rem te, quae facienda fuerit, senatus fecisse censet, quod legatos Romam ad       renovandum  iudicat potius quam, cum renovatum esset, violandum             Abrupolim, socium atque amicum populi       Romani, regno expulisti; Arthetauri interfectores, ut caede, ne quid ultra       dicam, laetatum appareret, recepisti, qui omnium Illyriorum fidissimum Romano       nomini regulum occiderant;  per Thessaliam et       Maliensem agrum cum exercitu contra foedus Delphos isti; Byzantiis item contra       foedus misisti auxilia; cum Boeotis, sociis nostris, secretam tibi ipsi       societatem, quam non licebat, iureiurando pepigisti;  Thebanos legatos, Euersam et Callicritum, venientis ad nos, quaerere       malo, quis interfecerit, quam arguere  in Aetolia bellum intestinum et caedes       principum, per quos nisi per tuos factae videri possunt?  Dolopes a te ipso evastati sunt        Eumenes rex ab Roma cum in  regnum rediret, prope ut victuma Delphis in sacrato loco ante aras       mactatus, quem insimulet, piget referre;  quae       hospes Brundisinus occulta facinora indicet, certum habeo et scripta tibi omnia       ab Roma esse et legatos tuos renuntiasse         haec ne dicerentur a me, uno modo vitare potuisti, non quaerendo, quam ob causam       exercitus in Macedoniam traicerentur, aut praesidia in sociorum urbes       mitteremus  quaerenti tibi superbius tacuissemus, quam vera respondimus             equidem pro paterno nostro hospitio faveo       orationi tuae, et opto, ut aliquid mihi materiae praebeas agendae tuae apud       senatum causae ”